

РЕПУБЛИКА СРБИЈА

ЈАВНИ ИЗВРШИТЕЉ МИРКО РАТКОВИЋ, Легитимација Министарства правде *No* 0130

ШАБАЦ, Владе Јовановића бр. 49/1

Број: 130 И.И 312/19

Дана:16.05.2025. године

**ЈАВНИ ИЗВРШИТЕЉ МИРКО РАТКОВИЋ** у извршном предмету 130 И.И.312/2019 извршног повериоца **СО АЛЕКСИЋ ПР ВЕСНА АЛЕКСИЋ БОГАТИЋ,** Богатић, ул. Зелена Пијаца бр. 4, МБ 60342571, ПИБ 104606733, број рачуна 330-34000684-36 који се води код банке CRÉDIT AGRICOLE БАНКА СРБИЈА А.Д. НОВИ САД, чији је пуномоћник адв. Војислав Бајуновић, Богатић, Мике Митровића 2/8, против извршног дужника **Милан Коморџић,** Дубље, ул. Карађорђева бр. 12, ЈМБГ 1901984772026, дана 16.05.2025. године доноси

**З А К Љ У Ч А К**

**I ОДРЕЂУЈЕ СЕ ПРВА ПРОДАЈА ПУТЕМ УСМЕНОГ ЈАВНОГ НАДМЕТАЊА** непокретности у својини извршног дужника **Милан Коморџић,** Дубље, ул. Карађорђева бр. 12, ЈМБГ 1901984772026 и то:

-њива 2. класе која се налази на катастарској парцели број 5553, потес Црквине, површине 53а 81м2, уписана у Лист непокретности број 2211 КО Дубље, у својини извршног дужника 1/1( у тренутку вештачења на парцели је био посејан кукуруз)

**II** Констатује се да у извршни поступак који се води пред овим јавним ивршитељем под пословним бројем 130 ИИ 312/19 ступа:

- извршни поверилац STO POSTO DOO, БЕОГРАД-ПАЛИЛУЛА, ул. Цвијићева бр. 112-120/III, МБ 17280864, ПИБ 100246782 ради намирења дуга на основу Решења о трошковима јавног извршитеља Мирка Ратковића 130 ИИВ 185/20 од 14.12.2021. године

**II** Предметна непокретност је слободна од лица и ствари. На основу писмених исправа које су учесници у поступку предочили јавном извршитељу до доношења закључка о утврђивању вредности и на основу стања у катастру непокретности не постоје права трећих лица која не престају продајом, нити службености и стварни терети које купац преузима.

**III** Закључком 130 И.И 312/19 од 08.09.2020. године јавни извршитељ Мирко Ратковић утврдио је тржишну вредност непокретности из става I тако да она износи:

-њива 2. класе која се налази на катастарској парцели број 5553, потес Црквине, површине 53а 81м2, уписана у Лист непокретности број 2211 КО Дубље, у својини извршног дужника 1/1 – **5.400,00 еур-а што по средњем курсу НБС на дан 08.09.2020. године износи – 634.843,00 рсд** с тим да на **првом** јавном надметању **почетна цена износи 444.390,00 рсд** што представља 70% од утврђене вредности непокретности

**IV Продаја ће се обавити** усменим јавним надметањем, а **прво** надметање ће се одржати **дана: 16.06.2025. године, у\_12.00\_часова, у канцеларији јавног извршитеља Мирка Ратковића, Владе Јовановића бр. 49/1, приземље, стан бр. 2.**

**V** Право учешћа у надметању имају лица која су претходно положила **јемство у висини од 10% oд утврђене тржишне вредности непокретности** из става III овог закључка, уплатом на рачун јавног извршитеља Мирка Ратковића, рачун број: **160-398364-24** који се води код Banca Intesa A.D. Beograd, са напоменом „јемство за учествовање на јавном надметању у предмету 130 И.И 312/19“. **Јемство се може уплатити најкасније један радни дан пре одржавања јавног надметања.** Заинтересована лица су дужна да на јавном надметању доставе јавном извршитељу доказ о уплаћеном јемству. Извршни поверилац и заложни поверилац не полажу јемство ако њихова потраживања досежу износ јемства и ако би, с обзиром на њихов редослед намирења и процењену вредност непокретности ствари, износ јемства могао да се намири из продајне цене.

**VI**  Понудилац (купац) је дужан да цену по којој му је додељена непокретност положи на рачун јавног извршитеља Мирка Ратковића, рачун број:**160-398364-24** који се води код Banca Intesa A.D. Beograd, **у року од 15 дана од дана доношења закључка о додељивању непокретности.**

**VII** Ако најповољнији понудилац с јавног надметања не плати понуђену цену у року, закључком се оглашава да је продаја без дејства према њему и непокретност додељује другом по реду понудиоцу уз одређивање рока за плаћање понуђене цене и тако редом док се не исцрпе сви понудиоци са списка из закључка о додељивању непокретности. Исто важи и ако је ималац права прече куповине изјавио да купује непокретности под истим условима као најповољнији понудилац. Ако ниједан понуђач не плати понуђену цену у року, јавни извршитељ утврђује да јавно надметање није успело. Ако је купац извршни поверилац чије потраживање не досеже износ продајне цене и ако би се, с обзиром на његов ред првенства, могао намирити из ње, он плаћа на име цене само разлику између потраживања и продајне цене.

**VIII** Сходно чл. 186. Закона о извршењу и обезбеђењу извршни поверилац и извршни дужник могу да се споразумеју о продаји непосредном погодбом у распону од објављивања закључка о продаји непокретности на јавном надметању па до доношења закључка о додељивању непокретности после јавног надметања или доношења закључка којим се утврђује да друго јавно надметање није успело.

**IX** Јавни извршитељ ће заинтересованим лицима за куповину непокретности омогућити да разгледају предметне непокретности дана 09.06.2025. године од 09.00 до 11.00 часова.

**X**  Закључак о продаји објавиће се на огласној табли Коморе извршитеља и електронској огласној табли Коморе извршитеља [www.komoraizvrsitelja.rs](http://www.komoraizvrsitelja.rs)и на други уобичајени начин, с тим да извршни поверилац може о свом трошку објавити закључак о продаји у средствима јавног информисања и да о закључку обавести посреднике у продаји.

**ПОУКА О ПРАВНОМ** ЈАВНИ ИЗВРШИТЕЉ

**ЛЕКУ**:

Против овог закључка није -------------------------------------

дозвољен приговор

 Мирко Ратковић